ગઇ કાલે સ્મશાનથી પાછા આવ્યા ત્યારે પાડોશીઓએ બહુ આગ્રહ કરીને પ્રેમથી જમવાની ગોઠવણ બધા માટે કરી હતી. ખીચડી, ભાખરી, શાક અને છાસ લઇને પાડોશીઓ આવી ગયા હતા, પણ એ સમયે કંઇ ગળે ઊતરે એવું નહોતું. એ લોકોનું માન રાખવા માટે થોડુંક ખાધું હતું, પણ એ પછી અત્યાર સુધી બીજું કંઇ ખાધું નહોતું એટલે કકડીને ભૂખ લાગી હતી. 'ઉપમા આપો.' ભાવિકાને આટલું કહીને એણે પૂછ્યું. 'બટાકાપૌંવા સિવાય બીજું કંઇ ખાવાલાયક છે?'